Hulp met Kommersiële fotografie... - Fotoskool
Hulp met Kommersiële fotografie...
Posted by Bertie Johan Theron on November 16, 2012 at 3:52pm
Hoe vra ek en vir wat vra ek. Per uur? Per digitale foto. En wat dink julle is 'n billike prys om te maak?
Ek sal dit regtig baie waardeer indie enige iemand wat al so iets gedoen het, my net bietjie meer raad kan gee.
Permalink Reply by Phillip Olivier on November 20, 2012 at 11:02am
Hier is wat ek sou doen:
Ek sal aanbeveel jy werk 'n per uur prys uit, vir die tyd wat jy daar is, en onthou om genoeg te kwoteer om op te maak vir die tyd wat dit jou neem om te ry en om ook later deur die foto's te werk, want dit is immers ook tyd wat jy nooit weer sal kan terugkry nie.
Ek sal ook die foto's digitaal beperk tot 10x15cm (jumbo grootte) 250-300dpi, dus kan hulle die fotos vir websites en klein utdrukke gebruik, maar nie vergrotings nie, dus as hulle groter uitdrukke soek, sal hulle dit by jou moet kry (jy kan dalk een of twee van die bestes in groter formaat vir hulle gee).
En laastens sou ek ook byvoeg dat geen van die foto's sonder jou toestemming digitaal gemanipuleer mag word nie (want iemand mors dit dalk op en dan word dit 'n refleksie van jou werk) en ook dat jy regte behou op die foto's om dit byvoorbeeld te kan gebruik vir selfbemarking of kompetisies wat moontlike publikasie insluit. (maar dit sal jy dalk eers als vir hulle hoef deur te gee na hulle jou kwotasie aanvaar het.)